Wildcard string compare (globbing) - CodeProject 12,698,410 members (23,009 online)
891.1K views97 bookmarked
Last Visit: 31-Dec-99 19:00 Last Update: 21-Jan-17 15:06Refresh1 AEG L7FENS86 | Reviews | Kieskeurig.nl
AEG L7FENS86 - Reviews
€ 699,00 BCC € 699,00 MediaMarkt.nl € 699,00 Wehkamp
De gemiddelde beoordeling is gebaseerd op de 27 reviews die zijn achtergelaten voor de AEG L7FENS86 op Kieskeurig.nl. Korean smile makeover in 91942
Milwaukee united healthcare dental
teeth caps in Rockville 20852
ameriplan dental Wichita Falls Texas
porcelain veneer cost in St. Louis 63116
veneers on teeth in Glen Burnie 21061
lumineers review Del Mar Seksuele teistering en misbruik in ons skole - Jou Gesin | Solidariteit WêreldJou Gesin | Solidariteit Wêreld
Tuis › Artikels › Seksuele teistering en misbruik in ons skole
Seksuele teistering en misbruik is ʼn toenemende probleem in ons skole en vroeër die jaar is ʼn protokol uitgereik deur die minister van basiese opvoeding, Angie Motshekga. Dit word die Protokol vir die Bestuur en Rapportering van Seksuele Mishandeling en Teistering in Skole genoem.
Die protokol het ten doel om die departement van basiese onderwys asook die bestuur van skole toe te rus om gevalle van seksuele teistering te rapporteer en bestuur. Die protokol is van toepassing op alle skole binne die Republiek van Suid-Afrika. Duidelike riglyne wat deur die protokol gestel word, sal skole in staat stel om verantwoordelik op te tree.
Skole moet ʼn skoolgebaseerde ondersteuningspan saamstel wat ten doel het om ‘n ondersteunende rol te speel deur ‘n gekoördineerde skool-, leerder- en onderwyserondersteuningsdiens te lewer. Dit sluit in beradingsdienste, voorbereiding vir hofverrigtinge, regsverteenwoordiging, mediese bystand, ens. Daar moet ook konsultasies plaasvind met distrikspsigososiale dienste en ander deskundiges om leiding te gee met spesifieke ondersteuningsprogramme.
Die hoof van die skool moet verseker dat die skoolbestuurspan bewus is van hulle sorgsaamheidsplig teenoor alle leerders, met inbegrip van die beweerde slagoffer, beweerde oortreder en enige ander leerder wat indirek geraak word deur die seksuele teistering of misbruik. Die skoolhoof moet die insident binne 24 uur aanmeld volgens die riglyne wat gestel word in die protokol. Verder moet hy die slagoffer stuur vir psigososiale ondersteuning, indien dit nodig is, en verseker dat die verhoorkommissie aandag gee aan die insident of vermoede dat daar moontlik seksuele teistering of misbruik plaasgevind het waar die leerder die oortreder is. In die geval waar die leerder die slagoffer is, moet die skoolhoof terugvoer gee aan die slagoffer en die slagoffer se ouers of voogde. Die hoof moet ook toesien dat die skoolpersoneel en die leerders bekend is met die protokol en personeel moet bewus wees van hulle plig om enige insident of vermoede aan te meldr.
Die skoolbeheerliggaam het ook pligte om uit te voer. Elke persoon wat deur die skool in diens geneem word, moet gekeur word voor indiensneming. Vir skoolbeheerliggaamposte moet daar vasgestel word of die aansoeker gelys is op die nasionale kinderbeskermingsregister en die nasionale register vir seksoortreders en dat die voornemende opvoeder geregistreer is by die Suid-Afrikaanse Raad vir Opvoeders. Elke twee jaar na indiensneming moet hierdie register nagegaan word. Die skoolbeheerliggaam moet verseker dat die skoolveiligheidskomitee bekend is met die protokol en dat die skoolveiligheidsbeleid en -plan, noodplan en die gedragskode in lyn is met die protokol.
Ouers of voogde moet ook toegang hê tot die protokol en moet weet wat hulle regte en verantwoordelikhede is en van die moontlike roetes wat hulle kan volg wanneer insidente van seksuele teistering of misbruik plaasvind.
Die skoolberstuurspan en die verteenwoordigende raad vir leerders moet vertroud wees met die inhoud van die protokol. ʼn Lid van die skoolbestuurspan moet die slagoffer verwys na die toepaslike instelling wat behulpsaam kan wees. Indien die skoolhoof die beweerde oortreder is, moet ʼn lid van die skoolbestuurspan die werksaamhede van die skoolhoof oorneem. Die skoolbestuurspan moet die geaffektteerde persoon bystaan deur konsultasies met die kringbestuurder te bestuur, gereeld met die ouers of voogde van die geaffekteerde persoon te kommunikeer en aanhou om met die betrokke owerhede te konsulteer.
Onderwysers moet ʼn veilige en privaat ruimte vir die leerder verskaf waar hy of sy die besonderhede rakende die insident kan bekendmaak en hy of sy moet die inligting vertroulik hou. Enige insident van seksuele teistering of misbruik moet by die skoolhoof aangemeld word, of by ʼn lid van die skoolbestuurspan indien die skoolhoof die oortreder is. Die onderwyser moet enige verandering in die leerder se gedrag monitor nadat die insident gerapporteer is. Daar moet ook verseker word dat die riglyne en prosedures vir die aanmelding van insidente aan die leerders bekend is.
Leerders moet enige insident of beweerde insident aanmeld by die skoolhoof, die graadhoof, lid van skoolbestuurspan, ʼn onderwyser of enige ander persoon met wie hy of sy gemaklik is. Insidente kan ook direk by die Suid-Afrikaanse Raad vir Opvoeders aangemeld word. Aanmelding mag slegs plaasvind indien die slagoffer toestemming daartoe gegee het. Die verteenwoordigende raad vir leerders moet ʼn forum wees wat leerders bemagtig en hulle bewus maak van die inhoud van die protokol.
Verder word daar ook in die protokol onderskei tussen die verskillende vlakke van oortredings, en die voorgestelde regstellende en herstellende maatreëls vir wanneer ʼn ʼn leerder die oortreder is, word ook hierin vervat.
Vlak 1: Die maak van onbeskofte grappies en graffiti van ʼn eksuele aard:
verbale of geskrewe waarskuwing deur die onderwyser of graadhoof
toesig oor skoolwerk wat sal bydra tot die leerder se waardering van respek
uitvoer van take wat die slagoffer sal bystaan
vervang of herstel van beskadigde eiendom
tydelike skorsing uit skoolaktiwiteite, bv. sportbyeenkomste
Vlak 2: Verspreiding van aanstootlike materiaal (Na gelang van die aard van die materiaal, kan dit vlak 4 wees en dus ʼn kriminele oortreding. Dit word uiteengesit in die Wet op Films en Publikasies (Wet 65 van 1996) en sluit in onbehoorlike voorstelle van seksuele aard):
ʼn finale skriftelike waarskuwing deur die onderwyser of graadhoof, gevolg deur ʼn dissiplinêre verhoor
Vlak 3: Seksuele teistering
Indien in dieselfde klas as die slagoffer (leerder, opvoeder of skoolpersoneel), moet die aanstootlike leerder uit die klas verwyder en elders geplaas word, indien daar alternatiewe akkommodasie is.
Die skoolbeheerliggaam kan ‘n leerder skors vir tot 7 skooldae waartydens daar ʼn tugverhoor of dissiplinêre verhoor moet wees (na gelang van die erns van die betrokke misdryf).
Die leerder sal deur die skoolgebaseerde ondersteuningspan verwys word na psigososiale dienste vir ʼn rehabilitasieprogram.
Sanksies kan detensie insluit met ʼn opdrag oor waardes, detensie met gemeenskapsdiens, detensie saam met die leierskap van ʼn portuurgroep vir ʼn bepaalde tydperk.
ʼn Brief wat die besluit beskryf, moet op die leerder se persoonlike lêer geplaas word.
Na die tugverhoor kan die skoolbeheerliggaam by die distrikshoof aanbeveel dat die leerder uit die skool geskors word. As goedkeuring vir skorsing nie verleen word nie, moet leerders berading of die betrokke lewensvaardigheidsprogram bywoon voordat hulle weer na die klas kan terugkeer. Die distrikshoof kan ʼn alternatiewe reëling tref vir die plasing van die leerder by ʼn ander openbare skool of dat die leerder na ʼn alternatiewe toesighoudende plek gestuur word indien die leerder nog in die verpligte bywoningsouderdom is ingevolge die wet. Die oortreder mag nie in ʼn skool langs die skool van die leerder slagoffer geplaas word nie.
Vlak 4: Aanhoudende teistering ondanks vorige regstellende maatreëls, openbare onsedelikheid, seksuele aanranding en verkragting
Die skoolhoof of lid van die skoolbestuurspan lê ʼn klag by die SAPD.
Die leerder word onmiddellik geskors vir 7 skooldae waartydens ʼn dissiplinêre verhoor moet plaasvind.
Die leerder word deur die skoolgebaseerde ondersteuningspan na psigososiale dienste vir ʼn rehabilitatiewe program verwys.
Na die dissiplinêre verhoor wat in ooreenstemming is met die skool se leerdergedragskode soos bepaal deur artikel 8 (3) van die Suid-Afrikaanse Skolewet, kan die skoolbeheerliggam by die departementshoof aanbeveel dat die leerder uit die skool geskors word. Waar goedkeuring vir skorsing nie verleen word nie, moet leerders berading of die betrokke lewensvaardighedeprogram bywoon voordat hulle na die klas kan terugkeer. Die departementshoof kan ʼn alternatiewe reëling tref dat die leerder by ʼn ander openbare skool geplaas word of na ʼn alternatiewe toesighoudende plek gestuur word, indien die leerder nog in die verpligte bywoningsouderdom is ingevolge artikel 3 (1) van die Suid-Afrikaanse Skolewet. Die oortreder mag nie in ʼn skool langs die skool van die slagoffer geplaas word nie.
Dit is duidelik dat die departement van basiese onderwys hierdie tipe oortredings as baie ernstig beskou en ʼn geenverdraagsaamheid-beginsel volg, en daarom moet elke persoon wat verantwoordelik is vir die opvoeding van leerders hiervan kennis neem.